1873թ-ի սկզբին Գոգենը ծանոթանում է երիտասարդ դանուհի Մետ Սոֆի Գադի հետ, ով արձակուրդներին եկել էր Ֆրանսիա և ամուսնանում է նրա հետ: Կինը ամուսնու զբաղմունքին նայում էր որպես ժամանցի անվնաս ձև: Երբ նրանց տանը հաճախ սկսում է հայտնվել հայտնի Կամիլ Պիսսարոն, ում Գոգենը իր ուսուցիչն է համարում, նա ողջունում է դա, կասկած չունենալով, թե ամուսնու հետաքրքրությունը դեպի արվեստը հետագայում ինչպես կազդի իր ճակատագրի վրա: Գոգենն ավելի է խորանում նկարի ու գույների ուսումնասիրությունների մեջ: Այդ տարիների նրա առաջին գործերը յուղաներկով թղթի վրա աշխատանքներն են. «Տունը լճի մոտ» (1871թ.) և «Տանձով ու խաղողով նատյուրմորտ» (1872թ.):